| **Alkalom** | **Didaktikai és nevelési cél** | **Alkalom tartalma, hívószavak** | **Segédeszközök, Módszerek** | **Aranymondás** |
| --- | --- | --- | --- | --- |
| 1. | 1. Felhívni a figyelmet, hogy a teremtett világ jó; 2. Isten ajándéka felbecsülhetetlen, ezt köszönjük meg és adjunk hálát érte; 3. Életünknek értelme és célja van;   ***Szülői találkozó 1.****: Aktuális téma bemutatása pár szóban, ima, a szülő hogyan kapcsolódhat be, kérdések, praktikus feladat, amit együtt csinálhat meg a gyerekkel.* | 1. Visszatekintő – a Mennyei Atya gondoskodó szeretete; 2. Elmúlt év anyagának rövid áttekintése; 3. Felvázolni a feladatainkat. 4. CÉL: Jézus fogadására készülünk; | 1. Energetizáló játék: Jeruzsálemi piac forgatagában, különböző találkozások; 2. Ferenc pápa bemutatása: aktuális gondolatai TTM táblázat (csomagolópapír); 3. Tudom, Tudni szeretném (kérdések, ami érdekli őket), Megtanultam; 4. Csoportmunka: feladatlap – páros feldolgozás és értékelés.(Edzők és játékosok); 5. Asztal, egyszerű terítő (a liturgikus idő színe); 6. Biblia, gyertya, festmények (lehetőleg vetítve); 7. Heti gyakorlat; 8. Ének tanulás; | „Isten látta, hogy nagyon jó mindaz, amit alkotott.”  /Ter 1,31/ |
| 2. | 1. Megtapasztalni, milyen jó, hogy Isten családjához tartozunk; 2. Isten bevon bennünket az életébe, meghív minket, kapcsolatot alakítunk ki vele; 3. Akarja, hogy megismerjük; 4. Istenhez bármikor bizalommal fordulhatunk, Ő meghallgat és segít! 5. Ne félj! | 1. EGY az Isten, de benne három személy van: ATYA, FIÚ, SZENTLÉLEK; 2. Isten mindig és mindent lát, mindig velünk van, még akkor is, ha nem látjuk; 3. Hogy hívjuk Őket? - Atya-Isten, Fiú-Isten, Szentlélek-Úristen; 4. Minden imádságot a Szentháromság nevében kezdünk; 5. Helyes keresztvetés (Mit mondunk, hova mutatunk és miért?); 6. Hogyan szólhatunk a mennyei Atyához és szent Fiához, Jézushoz? (Imádság, Miatyánk); 7. Az imádkozás különböző formái; | 1. Egy nagy színes lóhere darabjainak összerakása (puzzle); 2. Szentháromság- festmények kivetítése, vagy kép mutatása.(Andrej Rubljov-Tretyakov Galéria, Van Dyck); 3. Szentháromság.(szimbólum felrajzolása és magyarázat); 4. Ha Isten mindent lát, mit csinálnék másként? – Beszélgetés plüss-passzolással; 5. Imazseb készítése: papírból vagy anyagból imakorongokat készítünk, melyekre ráírjuk vagy rárajzoljuk azt, akiért imádkozunk; 6. Levél Istennek: Hagyjuk, hogy szabadon jöjjenek elő a gondolataik! Ne adjunk semmi utasítást! – papír, írószer; 7. Összekavarodott ima: Soronként szétvágjuk a Miatyánk szövegét. csoportonként kiosztjuk és mindenki húz egyet, majd sorba kell rendezni; 8. Kaleidoszkóp készítése; 9. Kéznél van! – Az öt ujj imája (család-hüvelykujj; tanárok, papok, orvosok-mutató ujj; vezetők, pápa, országfők-középső ujj; betegek-gyűrűs ujj; magadért, barátaidért-kisujj); 10. Közös imádság a templomban a plébánossal, illetve a szülőkkel; | „Megismertük és hittünk a szeretetben, amellyel Isten van irántunk. Az Isten szeretet, és aki kitart a szeretetben, az az Istenben marad, s az Isten is benne marad.”  /1Jn 4,16/ |
| 3. | 1. Tudatosítani, hogy milyen nagy kincset kaptunk a mennyei Atyától; 2. A legnagyobb ajándék a kegyelem, ingyenes és „megszentelő”, ami azt jelenti, hogy szentté tesz; 3. Tőlünk függ, meddig maradunk a megszentelő kegyelem erőterében; | 1. Teremtés, bűnbeesés, meghívás az örök életre, ígéret; 2. Megváltás – Kegyelem; 3. Isten élete bennünk; 4. Megosztja velünk mindenét, arra tanít, hogy úgy tudjunk szeretni, ahogy Ő; 5. Értelmünk és szabad akaratunk van (Gondolkodunk, beszélünk, akarattal rendelkezünk); 6. Az értelem és a szív összhangja; | 1. Kincskereső: eldugott kavicsokat kell megkeresni, amelyekből ki tudjuk rakni a foglalkozás kulcsszavait.(Kegyelem, Értelem, Szabadság, Akarat, Megszentelő, stb.); 2. Feladatlap: A hiányzó szavak pótlása; 3. Játék: Add tovább ezt az üzenetet.(Kulcsmondat fülbe súgással); 4. Csomagolópapír: Jobb oldalon egy emberi fej (aggyal), baloldalon egy szív van ábrázolva – Mindenki, húz egy kis kártyát, amelyen érzelmek, illetve értelemmel fogható dolgok vannak, amit az adott képhez kell tűzni! | „Mert ha egynek bűnbeesése következtében egy miatt uralomra jutott a halál, mennyivel inkább uralkodnak az egy Jézus Krisztus által az életben azok, akik a kegyelem és megigazulás bőséges ajándékát kapják.”  /Róm 5,17/ |
| 4. | 1. Amikor nemet mondunk a jóra és a rosszat választjuk, megszakad a kapcsolatunk Istennel; 2. Szabadon dönthetünk, de felelősek vagyunk a tetteinkért; 3. Bánjuk meg a helytelen tetteinket; 4. Légy engedelmes! Bízz Istenben! 5. Hallgass a szívedre! | 1. Édenkert: Ádám és Éva; 2. Kísértések között élünk ma is; 3. Áteredő bűn; 4. Bűn fogalma; 5. Engedetlenség – Ilyenkor kialszik a szívünkből az isteni élet, magunkra maradunk; 6. Van megoldás: Isten ígérete – Egyetlen Fiát, Jézust küldi el, Ő a Megváltó; 7. Engedelmesség: Ábrahám példája, Szűz Mária; | 1. Játék: Menekülés a kígyó elől (Egy gyerek a kezére húz egy zokniból kialakított kígyót és el kell kapni a többit. Kis szigetek vannak kialakítva, egymástól távol, ezek a „házak”, ahová menekülhetnek.); 2. Áteredő bűn: Történet-mesélés (A nagyravágyás miatt elveszített biztonság); 3. Mondóka –mutogatós: Istennek volt egy Édene, Édennek volt egy Ádámja, Ádámnak volt egy Évája, Évának volt egy fája, a fának volt tiltott gyümölcse stb.; 4. Ének tanulás: | „Így hát válaszd az életet, hogy te is, utódaid is életben maradjatok, szeresd az Urat, a te Istenedet, hallgass a szavára és ragaszkodj hozzá.” /MTörv30,19-20/ |
| 5. | 1. Ismerjük meg Szűz Máriát, mennyei édesanyánkat; 2. Bátran és bizalommal kérjük az Ő közbenjárását; 3. Tudatosítsuk a gyerekekben, hogy ők is kiválasztottak, Isten gyermekei lettek (lesznek) a keresztségben; | 1. A zsidó nép Messiás-várása; 2. Izajás, Keresztelő János, Szűz Mária: bemutatjuk őket, mint szent embereket. 3. Szűz Máriát Isten kiválasztja, hogy szent Fia édesanyja legyen (Angyali Üdvözlet); 4. ADVENT: szimbólumok (lila szín, fény, gyertya stb); 5. Szűzanya jelenések (Fatima, Lourdes, stb.); | 1. Képek vetítése: Izajás 49,16 – „.. tenyerembe írtam a neved” (Iz 43,1); 2. Keresztelő János: „Készítsétek az Úr útját..”; 3. Szűz Mária: „Legyen nekem a Te igéd szerint”; 4. Mi az én személyes várakozásom; 5. Padlókép: Izajás jövendölése ( A foglalkozást Raimund Wolf foglalkozásának felhasználásával Sipos Edit tervezte); 6. Adventi ajtódísz és koszorú készítése (Meghívott virágkötő vagy ügyes anyuka vezeti); 7. Ferenc pápa gondolatai; 8. Ének tanulás; | „Ezért az Úr maga ad nektek jelet: Íme, a szűz fogan, fiút szül, és Immánuelnek nevezi el.”  /Iz 7,14/ |
| 6. | 1. Jó annak, aki az isteni életben részesül és kegyelemben élhet; 2. Köszönjük meg a szüleinknek, hogy meg vagyunk keresztelve és készüljünk együtt a keresztségre azokkal a társainkkal, akik még nem részesültek ebben a szentségben; 3. Légy büszke, hogy Isten barátja vagy! | 1. ***KERESZTSÉG – A keresztségi fogadás megújítása;*** 2. A szentség tartalma, formája, jelentősége; 3. Szimbólumok (víz, olaj, gyertya, fehér ing stb); 4. Az Egyházhoz tartozunk; 5. Isten név szerint ismer (keresztnév, „a név kötelez!”); 6. Isten a mi Atyánk és barátunk; | 1. Indián mese dramatizálása (Fogassy J. nyomán); 2. Beszélgetés a keresztelésről; 3. Játék: Kiválasztás; 4. Közös ima (Az asztal közepén egy nagy szív és mellette kavicsok. Mindenki ráírja a nevét és elhelyezi a szívbe, miközben mécsesekkel rakjuk körbe a szívet. Beírtam a nevem a szívedbe; 5. KEK:1213-1284, 2157.; 6. Ferenc pápa gondolatai; 7. Hálaadás közösen; | „Térjetek meg – felelte Péter –, és keresztelkedjék meg mindegyiktek Jézus Krisztus nevében bűnei bocsánatára. És megkapjátok a Szentlélek ajándékát.”  /ApCsel 2,38/ |
| 7. | 1. Szeretni jó! 2. A szeretetből öröm fakad és összeköt bennünket, jobbak leszünk általa; 3. Mennyi ajándékot kaptunk már eddig is, most rajtunk a sor, hogy mi is ajándékozzunk;   ***Szülői találkozó 2****. : Gyermek és az ima; közös ima a családban* | 1. Karácsony; 2. Történeti háttér, császári rendelet, utazás Betlehembe; 3. Szeretetből születünk; 4. Karácsony igazi üzenete: szülessen meg bennünk Jézus; 5. Szimbólumok magyarázata: Betlehemi csillag, egyszerűség, tisztaság, jászol, istálló; 6. Pásztorok, Három királyok; 7. Add át te is ezt az örömhírt a társaidnak: Megszületett Jézus a Megváltó; | 1. Vers; 2. Játék: Pásztorbotos.(Mit mesél a pásztorbot?); 3. Papír-színház; 4. Dramatizálás: Utazás Betlehembe; 5. Társasjáték készítése; 6. Lapbook készítése; 7. Padlókép; 8. Betlehemes játék – előadásra készülés; 9. Ajándék-készítés; 10. Ferenc pápa gondolatai; 11. Ének tanulás; | „Ti azonban, szeretteim, épüljetek szentséges hitetekben, imádkozzatok a Szentlélek által, tartsátok meg magatokat Isten szeretetében, várva a mi Urunk Jézus Krisztusnak irgalmát az örök életre.”  /Júd 1,20-21/ |
| 8. | 1. Testünk és lelkünk egyaránt fontos, Isten ajándéka, ezért vigyáznunk kell rá; 2. Fogyatékos embertársaink is Isten csodálatos teremtményei; 3. Mit kezdjek a sebeimmel; 4. Istenben bízok; 5. Csak azt tudjuk követni, akit jól ismerünk, és méltónak tartunk a követésre; | 1. A béna meggyógyítása - Jézus testünket és lelkünket is gyógyítja; 2. Mikor vagy egészséges? – beszélgetés testi, lelki egészségről; 3. Hogy vélekedtek testi betegségekről, fogyatékosságokról Jézus korában? 4. Jézus először a béna lelki sebeit gyógyítja meg, aztán következik a testi gyógyulás; 5. A mi szíveinken is sebek vannak - A bűneink által okozott sebek gyógyulását kérő imádság; 6. Meg kell ismernünk Jézust, hogy követni tudjuk; 7. Jézus az igazi ÉLŐ képe az Atyának; 8. Jézus igazi ember és igazi Isten: Istenember; 9. Senki sem szeret jobban, mint az, aki életét adja barátaiért (Jn 15,13.); | 1. Szemléltető képek fogyatékosokról, a történetről; 2. Próbáld beleképzelni magad egy fogyatékos ember helyébe (ki lehet próbálni vakon menni, fél kézzel felöltözni, szájjal rajzolni); 3. Bibliai történet dramatizálása; 4. Papír szívekre ráírni olyat, ami fájt, amivel megbántottak, vagy megbántottunk másokat, Istent; 5. Fényképek: Ismert személyek, mit tudunk róluk? 6. Beszélgetés a példaképekről (szabadon, illetve képek alapján); 7. Kreatív foglalkozás; 8. Ferenc pápa gondolata; 9. Ének tanulás; 10. Beszélgetés; | „Bízzál, fiam, bocsánatot nyernek bűneid!”  /Mt 9,2/  „Mert Atyámnak az az akarata, hogy mindenki, aki látja a Fiút és hisz benne, örökké éljen, s feltámasszam az utolsó napon.”  /Jn 6,40/ |
| 9. | 1. Imádás egyedül Istené! 2. Istentől árad belénk az a szeretet, amivel tudjuk szeretni embertársainkat; 3. Isten felénk áradó szeretetének megtapasztalása indítson minket arra, hogy a szeretet legyen legfőbb életelvünk; | 1. A LEGFŐBB PARANCS; 2. Melyik az első a parancsok közül? (Mk 12,28-34); 3. Isten lényege a szeretet, annak sugárzása felénk, emberek felé – A szeretet emberi létünknek is meghatározója; 4. A szeretet olyan szívünkbe írt kötelesség, amely emberi létünk meghatározója; 5. Az Irgalmas szamaritánus: az olyan tudásnak van értéke, amely cselekvéssel párosul; 6. A Törvény tudása nem ment meg, csak akkor, ha úgy élünk („Menj el, te is hasonlóképpen cselekedj…”); | 1. Plakát-készítés: Főparancs (szöveg és rajz, vegyes technika); 2. Szituációs játék: Mikor szeretünk okosan; 3. Játék: Szomjúság oltása (Dixit kártyákkal); 4. Riport-készítés az irgalmas szamaritánussal; 5. Dramatizálás: 6. Játék: Gólya viszi a fiát; 7. Helyzetgyakorlat: Sebesült katona mentése; 8. Ferenc pápa gondolata; 9. Ének tanulás;   ***Katekumenek bemutatása:*** *Gyertyaszentelő Boldogasszony ünnepén (Érzékszervek megjelölése, erősen hat rájuk, megérzik, hogy szeretve vannak és a közösség örömmel fogadja őket. Miközben Jézust, mint a Világ Világosságát viszik a kezükben, őket is bemutatjuk, ők is fontos szereplők.)* | „Szeresd Uradat, Istenedet teljes szívedből, teljes lelkedből, teljes elmédből és minden erődből! A második így szól: Szeresd felebarátodat, mint saját magadat! Ezeknél nincs nagyobb parancs.”  /Mk 12,30-31/ |
| 10. | 1. Meg kell tanulni, hogy az életünkben rendet tartsunk; 2. Rend akkor van, ha betartjuk a szabályokat, parancsokat; 3. Gyereknek, felnőttnek egyaránt feladata van, amit el kell végezni; 4. Engedelmeskedni kell a „felülről” jövő parancsoknak; | 1. Tízparancsolat: Útmutató, hogy ne tévedjünk el; Jézus megmutatja, hogyan kell megtartani a parancsokat; 2. Isten minden ember felett áll és mindenkinek parancsol, a mi érdekünkben; 3. Segít nekünk a döntésben, hogy mit tegyünk, és mit ne tegyünk; 4. Lelkiismeret; 5. Fogalmak tisztázása; 6. Tudatosítsuk, hogy a parancsok benne vannak a szeretet törvényében; | 1. Energetizáló játék: Szabadulás a káoszból.(élménypedagógia); 2. Kreatív játék: Kőtáblák készítése gyurmából, agyagból (A kézműves részéhez nem kell más, mint egy csomag levegőn száradó gyurma, továbbá mindenkinek kis papírtálca, amire elő van rajzolva a két kőtábla. A gyerekek formázgatják a gyurmát, amíg el nem érik a kívánt formát. Majd egy fogvájóval karcolhatják bele a számokat a “kőbe”.); 3. Lapbook készítése. I. rész; 4. Spatulából harmonikaszerűen összecsukható Tízparancsolat; 5. Játék: Ki akar jót nekem? (A játék lényege: Van egy Úton-járó játékos és három Tanácsadó. Az Úton-járó mindenkit megkérdez, és eldönti, hogy kire hallgat. A három Tanácsadó: Az Úton járó barátja (tehát mindig jót akar neki); 2. Az Úton járó ellensége (tehát mindig rosszat akar neki); 3. Nem ismeri az Úton járót (ő dönti el, hogy jót akar vagy nem); 6. Ferenc pápa gondolata; 7. Heti gyakorlat; | „Boldog, aki követi útmutatásait, s aki egész szívével keresi őt.”  /Zsolt 119,2/ |
| 11. | 1. Akarjuk-e hogy jobb legyen a világ? Mi is tehetünk érte; 2. Lássuk be, hogy mindenkinek kötelessége a szeretet gyakorlása; 3. Nyissuk meg a szívünket teljesen a krisztusi életre és ne legyünk a tárgyak rabjai; | 1. Tízparancsolat II. (1-3-ig = Isten és az ember kapcsolatát rendezi; 4-10-ig = Ember és ember közötti kapcsolatra vonatkozik); 2. Gondolkozzunk el rajta: az Úr vajon meg van velem elégedve? 3. Lelkiismeretvizsgálat; 4. A gazdag ifjú története: jobban ragaszkodott a világ által nyújtott pillanatnyi előnyökhöz; 5. Mi célból élünk? (Mt 6,19-20); | 1. Zene: We are the Word (segítsük az elesetteket és éhezőket); 2. Játék: Bizalomjáték (Bekötött szemmel egy gyerek végighalad egy általa ismeretlen, előre felállított akadálypályán (székek, padok, iskolatáskák); Társa vagy a tanár szóbeli irányításával); 3. Lapbook készítés II. rész; 4. Dramatizálás (Mt 19,16); 5. Rajzpályázat meghirdetése: Tedd a jót és kerüld a rosszat; | „A tőled megszabott úton találom örömöm, inkább, mint ha bőségben volna részem.”  /Zsolt 119,14/ |
| 12. | 1. Istenhez bármikor bizalommal fordulhatunk. 2. Ő meghallgat és segít!   Ne félj!  ***Szülői találkozó 3****.* : A gyermek és a fejlődő lelkiismeret. | 1. Hogyan szólhatunk a mennyei Atyához és szent Fiához, Jézushoz? 2. Imádság.   Jézus tanítványai látták és érezték, hogy mennyire szereti az Atyát, milyen mély kapcsolatban van vele.  Vágy ébredt a szívükben, kérték tanítsa meg őket is imádkozni.  „Mester, taníts meg ….   1. Miatyánk.   Elemzés.   1. Egyéni és közös imádság.   Jézus, különböző helyeken és sokféleképpen imádkozott.   1. Az imádkozás külső formái: testhelyzet jelentősége. | 1. Imazseb készítése: papírból vagy anyagból.(imakorongokat készítünk, melyekre ráírjuk vagy rárajzoljuk azt, akiért imádkozunk. 2. Levél Istennek. (Hagyjuk, hogy szabadon jöjjenek elő a gondolataik! Ne adjunk semmi utasítást!)- papír, írószer. 3. Összekavarodott ima (soronként szétvágjuk a Miatyánk szövegét. csoportonként kiosztjuk és mindenki húz egyet. Ezután sorba kell rendezniük.) 4. Kaleidoszkóp készítése. 5. Kéznél van! – Az öt ujj imája (család-hüvelykujj, tanárok, papok, orvosok-mutató, vezetők, pápa, országfők-középső, betegek-gyűrűs, magadért, barátaidért-kisujj) 6. Közös imádság a templomban a plébánossal, ill. a szülőkkel. 7. KEK: 2691,2697-2704, 2759-2865. 8. Ferenc pápa gondolata 9. Heti gyakorlat. 10. 10. Ének tanulás | „Teljék örömöd számnak szavaiban, s engedd, hogy szívem szándéka elérjen hozzád, Uram, menedékem, üdvözítőm!”  /Zsolt 19,15/ |
| 13-14. | 1. Tapasztaljuk meg, milyen áldozatot hozni; 2. Sokszor nem tudjuk elkerülni a fájdalmat és a szenvedést; 3. Merjünk lemondani másokért, Jézusért; 4. Eljutni odáig, hogy tudatosan figyeljünk magunkra és ne bántsunk meg senkit; 5. Jézus áldozatot hozott értünk; 6. Jézus a végsőkig elment, hogy megmutassa irántunk való szeretetét; | 1. Nagyböjt – Húsvét; 2. Tanítás az alázatosságról (Lk 22,24-29): „A legnagyobb legyen olyan, mintha a legkisebb volna, az elöljáró pedig mintha szolga volna.” 3. Hamvazószerda; 4. Szimbólumok: 40 év Párán pusztájában,40 nap múlva érnek vissza a Kánaánt felfedezők, 40 napos böjt; 5. Áldozat és Szeretet; 6. Visszautalás a 9. foglalkozás anyagára.(Jn 15,13); 7. Keresztút; 8. Bűnbocsánat; 9. Nagyhét eseményei; 10. Az utolsó vacsora (Szentmise alapítása); 11. Ószövetség: a zsidó nép szabadulása a bűn szolgaságából való isteni megváltást jelenti; 12. Pászka vacsora (széder tál); 13. Szent Háromnap eseményei; 14. Dicsőítés, hálaadás; | 1. Nagyböjti kerék-készítés: papírtányér  1. Képek vetítése: Michelangelo: Mózes,Dirk Bouts: A páskavacsora, Bizánci mozaik: Az utolsó vacsora, Leonardo da Vinci: Az utolsó vacsora; 2. Zenehallgatás; 3. Makett készítés;  1. Miért halt meg Jézus? Rövid bemutató folyadékkal (Látványos, de kísérletezést igényel!); 2. Szentsír készítés; | „Szétoszthatom mindenemet a nélkülözők közt, odaadhatom a testemet is égőáldozatul, ha szeretet nincs bennem, mit sem használ nekem.”  /1Kor 13,3/ |
|  |  |  |  |  |
| 15. | 1. Találkozhatunk mi is a feltámadt Jézussal és akkor már nincs mire várnunk, kövessük Őt; 2. Bármi is történik, ne lógasd az orrod, emeld fel a fejed, Jézus melléd szegődik; | 1. Jézus feltámadt! 2. Győzedelmeskedett a bűn és a halál felett; 3. Megdicsőült testben támadt fel; 4. Az emmauszi tanítványok; 5. Jézus megjelenik a tanítványoknak (Lk 23,13; Lk 24,36-43); - Békesség nektek! Én vagyok! | 1. Miért halt meg Jézus? – Rövid bemutató (Az előző óra anyagának felidézése);  1. Beszélgetés a feltámadásról; 2. Játék: Miről vagy felismerhető? Mimes játék – mozdulatok és arckifejezések alapján kell felismerni, akit megjeleníteni akarunk; 3. Játék: Élettelenből élő; 4. Örömút: a Keresztúthoz hasonlóan 14 állomásból áll, csak a nagyböjti verzióval ellentétben a feltámadás utáni eseményeken elmélkedik (Barsi Balázs: Húsvéti stációk); | „Tartsunk ki rendíthetetlenül reménységünk megvallásában, mert hűséges az, aki az ígéretet tette.”  /Zsid 10,23/ |
| 16. | 1. Jézustól küldetést kaptunk; 2. Nekünk az a feladatunk, hogy beszéljünk róla azoknak, akik nem ismerik Őt – Mi vagyunk a hírnökei; | 1. Jézus utolsó parancsa a tanítványokhoz ez volt: „Menjetek tehát, tegyétek tanítványommá mind a népeket!” ( Mt 28,19-20); 2. Pünkösd; 3. Társainkkal közösen kell munkálkodnunk és bekapcsolódni az Egyház közösségébe; | 1. Játékos kézműves illusztráció arra, hogyan működik a Szentlélek; 2. Kézműves: egyszerű origamit készíthetünk; | „Menjetek tehát, tegyetek tanítványommá mind a népeket!”  (Mt 28,19) |